recursal/SuperWikiNEXT-32B huggingface dataset:
**எஸ். என். லட்சுமி** (1934 - பெப்ரவரி 20, 2012) முதுபெரும் தமிழ்த் திரைப்பட, நாடக நடிகை. 1948 ஆம் ஆண்டில் சந்திரலேகா திரைப்படத்தின் மூலம் அறிமுகமாகிய லட்சுமி இருநூறுக்கும் மேற்பட்ட நாடகங்களிலும், ஐநூறுக்கும் மேற்பட்ட திரைப்படங்களிலும் நடித்தவர். இறுதிக் காலங்களில் தொலைக்காட்சித் தொடர்களில் நடித்து வந்தார். தமிழக அரசின் கலைமாமணி பட்டம் பெற்றவர்.

விருதுநகர் மாவட்டம் , விருதுநகர் வட்டம் செந்நெல்குடி அருகே உள்ள பொட்டல்பட்டி கிராமத்தைச் சேர்ந்த எஸ். என். லட்சுமி ஆறு வயது முதல் நாடகங்களில் நடிக்க ஆரம்பித்து திரைப்படத்துறைக்கு வந்தவர். சர்வர் சுந்தரம், துலாபாரம், மைக்கேல் மதன காமராஜன், மகாநதி, விருமாண்டி எனப் பல படங்களில் குணசித்திர நடிகையாக நடித்துப் புகழ் பெற்றவர். இறக்கும் போது "தென்றல்" , *சரவணன் மீனாட்சி* ஆகிய தொலைக்காட்சித் தொடர்களில் நடித்து வந்தார்.

இளமையும் வாழ்க்கையும்
---------------------

லட்சுமியின் தாய் பழனியம்மாள் எட்டு சிறுவர்களுடன் தனது சிற்றூரை விட்டு வெளியேறி விருதுநகரில் வறிய நிலையில் வாழ்ந்து வந்தார். மகன்கள் கல் உடைத்தும் மகள்கள் மாவரைத்தும் பிழைத்து வந்தார்கள். இந்நிலையில் வீட்டின் கடைசிப் பெண்ணான லட்சுமி குடும்பத்தைத் துறந்து நல்வாழ்க்கை தேடி சென்னைக்குப் பயணமானார். அங்கு மிகுந்த முயற்சிகளிடையே சந்திரலேகா திரைப்படத்தில் குழு நடனமொன்றில் பங்கேற்றார். அங்கிருந்து எஸ். வி. சகஸ்ரநாமம் வழிகாட்டுதலில் *சேவா ஸ்டேஜ்* நாடகக்குழுவில் நடித்து வந்தார். பின்னர் கே. பாலச்சந்தரின் *ராகினி ரிக்கிரியேசன்ஸ்* நாடகக்குழுவில் இணைந்தார். 1959 ஆம் ஆண்டில் வெளிவந்த தாமரைக்குளம் திரைப்படத்தின் மூலம் அவர் மீண்டும் திரையுலகில் நுழைந்தார். பாக்தாத் திருடன் திரைப்படத்தில் புலியுடனான சண்டைக் காட்சியில் நடித்து துணிகரமானப் பெண்மணி என்ற பெயர் பெற்றார்.

தமிழக அரசின் வரிவிலக்கு ஆய்வுக்குழு உறுப்பினராகவும் மாநில தொலைக்காட்சி விருதுகள் நடுவர் குழு உறுப்பினராகவும் இருந்து வந்தார்.

திருமணம் ஆகாத லட்சுமி பல இடங்களுக்கும் தானே தனது சிற்றுந்தியை ஓட்டிக்கொண்டுச் செல்வார். சென்னையில் சாலிகிராமத்தில் வசித்து வந்தார்.

நடித்த திரைப்படங்கள்
--------------------

* சந்திரலேகா
* பாக்தாத் திருடன்
* நல்ல தங்கை
* எங்கள் குலதேவி
* சர்வர் சுந்தரம்
* துலாபாரம்
* மைக்கேல் மதன காமராஜன்
* மகாநதி
* விருமாண்டி
* காதலா காதலா
* வானத்தைப் போல
* ரிதம்
* தேவர் மகன்
* வானமே எல்லை
* வாத்தியார்

நடித்த தொலைக்காட்சித் தொடர்கள்
------------------------------

* உறவுக்குக் கை கொடுப்போம்
* முந்தானை முடிச்சு
* சரவணன் மீனாட்சி
* தென்றல்

மேற்கோள்கள்
-----------

1. 1 2 3 4 5  எம். வி. ராமன், *An actor par excellence*, த இந்து, பார்வையிடப்பட்டது:பெப்ரவரி 21, 2012
2. ↑   எஸ்.என்.லட்சுமி உடல் சொந்த ஊரில் அடக்கம்

வெளி இணைப்புகள்
---------------

* SN Lakshmi passes away, பெப்ரவரி 20, 2012
* Veteran actress SN Lakshmi passes away பரணிடப்பட்டது 2012-02-22 at the வந்தவழி இயந்திரம், பெப்ரவரி 20, 2012
* Courage goaded her on … பரணிடப்பட்டது 2012-02-22 at the வந்தவழி இயந்திரம் மே 27, 2010
* தமிழ் சினிமாவின் நிரந்தரப் பாட்டி சினிமாவுக்கு வந்த கதை விகடன் பரணிடப்பட்டது 2012-02-23 at the வந்தவழி இயந்திரம்

 
விக்கிசெய்தியில்
***பழம்பெரும் நடிகை எஸ். என். லட்சுமி காலமானா‌ர்***
தொடர்பான செய்திகள் உள்ளது.
**மணிதுரை நவீன் ராசா யாக்கோபு** (*Manidurai Naveen Raja Jacob*) தற்போதைய இந்திய தேசிய ஆண்கள் கைப்பந்தாட்ட அணியின் ஓர் உறுப்பினர் ஆவார். இவர் 1989 ஆம் ஆண்டு சனவரி மாதம் 10 ஆம் நாள் பிறந்தார்.

தொடக்க்கால வாழ்க்கை
-------------------

தமிழ்நாட்டிலுள்ள தூத்துக்குடி மாவட்டத்தின் உடன்குடிக்கு அருகிலுள்ள சுண்டங்கோட்டை கிராமத்தில் யாக்கோபு பிறந்தார். கைப்பந்து விளையாட்டில் இவருக்கு இருந்த திறமையை அவருடைய சகோதரர் கவனித்தறிந்தார். 2003 ஆம் ஆண்டில் யாக்கோபு கைபந்து விளையாட்த் தொடங்கினார். 2007 ஆம் ஆண்டில் தேசிய சாம்பியன் பட்டத்தை விசயவாடா அணி கைப்பற்றியபோது இவர் தேசத்தின் கவனத்தை ஈர்த்தார். தேசிய அளவில் அங்கீகரிக்கப்பட்ட கைப்பந்தாட்ட விளையாட்டு வீர்ர் என்பதால் 2007 ஆம் ஆண்டு இந்தியன் ஓவர்சீசு வங்கி யாக்கப்பிற்கு வங்கியில் ஒரு பணியை கொடுத்து சிறப்பித்தது .

தொழிலும் வாழ்க்கையும்
---------------------

இந்திய தேசிய ஆண்கள் கைப்பந்தாட்ட அணியின் ஓர் உறுப்பினர் என்ற பெருமையுடன் இவர் 18 என்ற எண்ணிடப்பட்ட மேலாடையை அணிந்து விளையாடுவார். பந்தை எதிர்திசையில் அடித்து முடிப்பதற்கு ஏதுவாக பந்தை தூக்கி நிறுத்துபவர் என்ற நிலையில் இவர் விளையாடுபவர். யாக்கோபு தமிழ்நாடு மாநில கைப்பந்து அணியின் தலைவராகவும் விளையாடினார் .

மேற்கோள்கள்
-----------

1. ↑  "when-naveen-paid-price-bunking-class". Chennai, India: deccanchronicle. 2013-12-09.. பார்த்த நாள்: 2014-10-01.
2. ↑  "I didn’t feel any pressure: Naveen". Chennai, India: indianexpress. 2014-10-06.. பார்த்த நாள்: 2012-08-05.
3. ↑  "Biographies". Chennai, India: incheon2014ag. 2014-10-06. Archived from the original on 2014-10-07.. பார்த்த நாள்: 2014-10-06.
4. ↑  "Tamil Nadu enters semifinals". Chennai, India: thehindu. 2012-01-10.. பார்த்த நாள்: 2012-01-10.
திருமண வீடுகளில் **முகூர்த்தக்கால் நடுதல்** அல்லது **பந்தக்கால் நடுதல்** என்பது சுபகாரியத்தின் தொடக்கத்தைக் குறிக்கிறது. திருமண வீடுகளில், திருமணம் நடப்பதற்கு ஐந்து நாட்களுக்கு முன்னர் சுபகூர்த்த நாளில், சுபமுகூர்த்தம் நேரத்தில்முகூர்த்தக்கால் நடப்படுகிறது. நடைபெறப்போகும் திருமணம் இறை அருளாசியோடு மணமக்கள் இன்புற்று மகிழ்ச்சியாக வாழவேண்டும் என்பதைக் குறிக்கவே பந்தக்கால் அல்லது முகூர்த்தக்கால் நடப்படுகிறது.

மணப்பந்தலின் ஒரு கால்தான் முகூர்த்தக் கால் ஆகும். திருமணத்தின் போது மணமகன் மற்றும் மணமகள் இல்லங்களிலும், திருமணம் செய்யும் இடத்திலும் வடகிழக்கு திசையில் முகூர்த்தக் கால் நடுவது மரபாக இருந்து வருகிறது. மூங்கில் அல்லது பால் ஊறும் மரக் கிளைகளை மணமகன் மற்றும் மணப்பெண் இவர்களுக்கு மிக நெருக்கமான உறவினர்கள் சேர்ந்து இவர்களின் வீடுகளில் இடப்படும் மணப்பந்தலுக்கான முகூர்த்தக் காலாக நடுவார்கள். மூங்கிலும், பால் ஊறும் மரமும் தழைத்துச் செழிப்பது போல் மணமக்களின் வாழ்வும் செழிக்கும் என்ற நம்பிக்கை குறித்த சடங்காகும்.

முகூர்த்தக்கால் நடும் முறை
--------------------------

வீட்டுத் திருமணத்தின் போது வடகிழக்கு திசையான ஈசான்ய மூலையில் முகூர்த்தக்கால் அல்லது பந்தக்கால் நடப்படும். முகூர்த்தக்கால் நடுவதற்கு மூங்கிலை சுத்தம் செய்து மஞ்சள், குங்குமம் பூசி, அதன் உச்சியில் பூக்கள் சுற்றி அலங்கரித்து வீட்டின் வடகிழக்கு திசையில் நடப்படுகிறது.

கோயில்களில் முகூர்த்தக் கால் நடுதல்
-----------------------------------

தமிழகக் கோயில் விழாக்களுக்கு சில நாட்கள் முன்னர், விழா சிறப்பாக நடைபெற வேண்டி, பூஜை, புனஸ்காரங்களுடன் கோயிலின் ஈசானிய மூலையில் பந்தக்கால் நடுவது பாரம்பரிய வழக்கமாக உள்ளது.

மேற்கோள்கள்
-----------

1. ↑  சுபமுகூர்த்த நாட்கள்
2. ↑  முகூர்த்தக் கால் நடுதல்
3. ↑  : முகூர்த்தக் கால் நடுதல்: கோயில் விழா
4. ↑  சிவராத்திரி விழாவிற்கு கோயில்களில் முகூர்த்தக் கால் நடப்பட்டது
நீதிபதி **முகுல் முத்கல்** (Mukul Mudgal) தில்லி உயர்நீதிமன்றத்தின் ஓய்வு பெற்ற இந்திய நீதிபதியாவார். 2009 முதல் 2011 வரை பஞ்சாப் மற்றும் அரியானா உயர் நீதிமன்றத்தின் தலைமை நீதிபதியாகவும் இருந்தார்.   தற்போது இவர் சர்வதேச கால்பந்து சங்கத்தின் கூட்டமைப்பின் நிர்வாகக் குழுவிலும், மறுஆய்வுக் குழுவிலும் தலைவராக உள்ளார்.

சுயசரிதை
--------

குவாலியர் கரானாவைச் சேர்ந்த புகழ்பெற்ற இந்துஸ்தானி இசைக்கலைஞர் பேராசிரியர் வினய் சந்திர முத்கலுக்கு இவர் புதுதில்லியில் பிறந்தார்.  இவரது தந்தை 1939 ஆம் ஆண்டில் புது தில்லியின் கந்தர்வ மகாவித்யாலயாவை புது தில்லி கன்னாட்டு பிளேசில் தொடங்கினார். சிறந்த கல்வித் திரைப்படத்திற்கான தேசிய திரைப்பட விருதை வென்ற விஜயா முலே எழுதிய *ஏக் அனெக் அவுர் ஏக்தா* என்ற இயங்குபடத்தில் *ஹிந்த் தேஷ் கே நிவாசி* பாடலின் வரிகளுக்கு பேராசிரியர் வினய் சந்திர முத்கல் இன்றும் நினைவுகூரப்படுகிறார்.  புது தில்லியில் மாடர்ன் பள்ளியிலிருந்து பள்ளிப் படிப்பை முடித்த முகுல் முத்கல் இளங்கலை அறிவியலை தில்லி பல்கலைக்கழகத்திலும், பின்னர் சட்டப்பட்டத்தை முடித்தார்.  1973ஆம் ஆண்டில் இந்திய உச்ச நீதிமன்றத்திலும் தில்லி உயர் நீதிமன்றத்திலும் வழக்கறிஞராக தனது வாழ்க்கையைத் தொடங்கினார். இவர் முனைவர் ஒய். எஸ். சிட்டாலேவின் (மூத்த வழக்குறைஞர்) கீழ் பல ஆண்டுகளாக பணியாற்றினார். மேலும் பல முக்கிய வழக்குகளில் வழக்காடினார். இவர் மார்ச் 2, 1998 அன்று தில்லி உயர்நீதிமன்ற நீதிபதியாக நியமிக்கப்பட்டார். அதன்பிறகு, 2009 திசம்பர் 5ஆம் தேதி பஞ்சாப் மற்றும் அரியானா உயர்நீதிமன்றத்தின் தலைமை நீதிபதியாகி, சனவரி 3, 2011 அன்று ஓய்வு பெற்றார்.

முத்கல் ஆணையம்
--------------

2014ஆம் ஆண்டில், இவர் 2013இல் நடந்த இந்தியன் பிரீமியர் லீக் பந்தயங்களில் நடந்த ஊழல் பற்றி விசாரிக்கும் முத்கல் ஆணையத்தின் தலைவராக இருந்தார். இதில் இந்திய கூடுதல் தலைமை வழக்கறிஞர் எல்.நாகேஸ்வர ராவும், மூத்த வழக்கறிஞரும் முன்னாள் துடுப்பாட்ட நடுவருமான நிலே தத்தா ஆகியோரும் ஊழல் குற்றச்சாட்டு தொடர்பாக ஒரு விசாரணையை நடத்த இந்திய உச்ச நீதிமன்றத்தால் நியமிக்கப்பட்டனர்.  

இவரது சகோதரி மாதவி முத்கல் இந்திய ஒடிசி நடனக் கலைஞராகவும், சகோதரர் மதுப் முட்கல், இந்துஸ்தானி இசை பாடகராகவும் புகழ்பெற்றவர்கள். இவர், தனது தந்தையின் சீடரும், பாடகருமான சுபா முத்கலை திருமணம் செய்து கொண்டார். பின்னர் இவர்கள் பிரிந்தனர்.  வரது மகன் தவால் தில்லியைச் சேர்ந்த "*ஹாஃப் ஸ்டெப் டவுன்"* என்ற பிரபல இசைக்குழுவை நடத்தி வருகிறார்.  மேலும்,சிறந்த போக்கர் வீராகவும் அறியப்படுகிறார்.

மேலும் காண்க
------------

* வினய் சந்திர முத்கல்
* மாதவி முத்கல்
* மதுப் முத்கல்
* சுபா முத்கல்

குறிப்புகள்
-----------

1. 1 2  Justice Mukul Mudgal Profile Delhi High Court.
2. ↑  "Former Hon'ble Chief Justice of the High Court of Punjab and Haryana". *High Court of Punjab and Haryana*. 2014-10-27 அன்று பார்க்கப்பட்டது.
3. ↑  FIFA.com. "FIFA Committees - Governance Committee and Review Committee - FIFA.com". *FIFA.com* (ஆங்கிலம்). 2017-03-18 அன்று மூலம் பரணிடப்பட்டது. 2017-03-18 அன்று பார்க்கப்பட்டது.
4. 1 2
5. ↑
6. ↑  Jasvinder Sidhu (7 October 2014). "Spot fixing: Mudgal panel examines three Indian players - Hindustan Times". 26 October 2014 அன்று மூலம் பரணிடப்பட்டது. 2014-10-27 அன்று பார்க்கப்பட்டது.
7. ↑  "Supreme Court asks Mudgal committee to complete probe within two months". *The Indian Express*. 1 September 2014. p. 2. 2014-10-27 அன்று பார்க்கப்பட்டது.
8. ↑
9. ↑
**காசா மலைகள்** (*Khasa Hills*) பாக்கித்தான் நாட்டின் சிந்து மாகாணத்தில் உள்ள கராச்சிக்கும் வடமேற்கு கராச்சி பகுதியில் உள்ள ஆரங்கிக்கும் வடக்கு நாசிமாபாத்துக்கும் இடையில் அமைந்துள்ளது. கராச்சியில் உள்ள இம்மலைகள் கிர்தர் மலைத்தொடரின் கிளைகளாகும். மேலும் இவை வடக்கே அதிகபட்சமாக 528மீ உயரத்தில் உள்ளன. காசா மலைகள் வறண்ட மற்றும் தாவரங்கள் அற்றவையாகும். இதன் முகடுகளில் பரந்த இடைப்பட்ட சமவெளிகள், வறண்ட ஆற்றுப் படுகைகள் மற்றும் நீர் வழித்தடங்கள் உள்ளன.

2009 ஆம் ஆண்டில் இரு பகுதிகளையும் இணைக்க மலைகள் வழியாக ஒரு சாலை அமைக்கப்படும் வரை, காசா மலைகள் ஆரங்கி மற்றும் வடக்கு நாசிமாபாத் இடையே ஒரு தடையாக செயல்பட்டன. மத்திய கராச்சிக்கு அருகில் உள்ள மலைப்பகுதிகளில் திட்டமிடப்படாத குடியிருப்புகள் கட்டப்பட்டுள்ளன. வடமேற்கு பாக்கித்தானில் இதேபோன்ற புவியியல் சூழ்நிலையில் வாழும் பஃக்தூன் மக்களில் பெரும்பாலும் குடியேற்றங்களில் வசிக்கின்றனர்.

இவற்றையும் காண்க
----------------

* முல்ரி மலைகள்

மேற்கோள்கள்
-----------

1. ↑  The case of Karachi, Pakistan
2. ↑  "Kolachi, NOS, The News International". *jang.com.pk*. 2020-04-19 அன்று பார்க்கப்பட்டது.
3. ↑  Kalia, Ravi (2015-08-11) (in en). *Pakistan's Political Labyrinths: Military, society and terror*. Routledge. பன்னாட்டுத் தரப்புத்தக எண்:978-1-317-40544-3. .
**குர் மண்டி சிவன் கோயில்** (*Gur Mandi Siva Temple*) (ஷிவ் மந்திர்) எனும் இந்த சிவன் கோயில், இந்திய பஞ்சாப் பிராந்தியத்தின் பஞ்சாப் மாகாண ஜலந்தர் மாவட்டத்தில் உள்ள 'குர் மண்டி' என்னும் ஊரின் கிருஷ்ணா நகர் பகுதியில் அமைந்துள்ளது. குர் மண்டியின் சுறுசுறுப்பான சந்தைப்பகுதியில் தாபிக்கப்பட்டுள்ள இச்சிவன் கோயில், இப்பகுதியின் மிக தொன்மையான கோயில்களில் ஒன்றாக அறியப்படுகிறது.

கோயில் சிறப்பு
--------------

சிவபெருமான் மூலவராக வீற்றிருக்கும் இக்கோயிலின் பிரதான வாயில், இசுலாமிய பாரம்பரிய கட்டிடக்கலை பாணியிலும், எஞ்சிய பிறப் பகுதிகள் இந்து சமய மரபு மாற நடையிலும் கட்டப்பட்டள்ளது. லிங்கம் பிரதிட்டை செய்யப்பட்டுள்ள இக்கோயிலின் பகுதியில், துளசி மந்திர், கர்த்தார்பூர் குருத்வாரா மற்றும் தேவி தாலாப் மந்திர் போன்ற பல கோயில்கள் உள்ளன.

கோயில் வரலாறு
-------------

தனித்துவமான இந்துக்கோயிலாக இது, 'சுல்தான்பூர் லோதி நவாப்' (*Sultanpur Lodhi Nawab*) ஆட்சிக்காலத்தின்போது கட்டப்பட்டிருக்கிறது. காலங்காலமாக செவிவழிச் செய்திகளின்படி, இந்த நவாப், திருமணமான ஒரு இந்துப்பெண் மீது இச்சை கொண்டதாகவும் தீவிர சிவபக்தையான அந்த பெண், பாசுகி எனும் தெய்வப்பாம்பால் காப்பாற்றப்பட்டதாகவும் சொல்லப்படுகிறது. பின்னர் மனந்திருந்திய அந்த நவாப் மன்னிப்பு கேட்டுக்கொண்டு அந்த பெண்ணின் கட்டளைப்படி இந்த சிவன் கோயிலை தாபித்ததாகக் கூறப்படுகிறது. மேற்சொன்ன செய்திப்படி, ஒரு இந்துக்கோயிலை பள்ளிவாசல் காத்துநிற்கின்ற தோரணையில் கட்டப்பட்ட இக்கோயில், சமயம், இனப்பாகுபாடற்று விளங்குவது குறிப்பிடத்தக்கது.

உபத் தகவல்கள்
-------------

* **விசேட நாட்கள்**: ஷிவ் மந்திர் எனும் இச்சிவன் கோயில், ஆண்டு முழுவதும் திறக்கப்படுகிறது. நாள்தோறும் சிவபக்தர்கள் பெருமளவில் வந்தவண்ணம் இருப்பினும், குறிப்பாக சிவராத்திரி மற்றும் மற்ற இந்து சமய விழாக்களின் போது கூடுதலான கூட்டங்கள் குமிழுவதாக அறியப்படுகிறது.

### வருகை தகவல்

* **வான் மார்க்கம்**: பஞ்சாப் ஜலந்தர் மாவட்டத்தில் உள்ள குர் மண்டி சிவன் கோயில் வந்தடைய அமிருதசரசு வானூர்தி தளத்தைப் பயன்படுத்திக்கொள்ளலாம்.
* **இரும்புத்தடம்**: தொடருந்தில் இக்கோயிலை வந்தடைய, ஜலந்தரியிலிருந்து இந்தியாவின் அனைத்துப் பகுதிகளுக்கும் இரும்புப் பாதை நன்கு இணைக்கப்பட்டுள்ளது. இருப்பினும், தில்லி - அமிருதசரசு இடையேயான ஜலந்தர் தொடருந்து மார்க்கம் மிக எளிதானதாகும்.
* **சாலை வழி**: மேற்கூறிய மார்க்கங்களிலும், மற்றும் பேருந்து, சீருந்து பிற சாலை ஊர்ந்துகள் யாவும் சிவன் கோயில் உள்ள, குர் மண்டியிலிருந்து ஜலந்தர்க்கு ஏதுவான சாலைகள் இணைந்துள்ளன.

சான்றாதாரங்கள்
--------------

1. 1 2  **Lua error in Module:Citation/CS1/Date\_validation at line 148: attempt to index field 'quarter' (a nil value).**
2. ↑  www.indianmirror.com | Shiv Mandir, Jalandhar (ஆங்கிலம்)|வலைக்காணல்: 20/07/2016
3. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
4. 1 2 3 4  **Lua error in Module:Citation/CS1/Date\_validation at line 148: attempt to index field 'quarter' (a nil value).**

* குர் மண்டி சிவன் கோயில் முகப்புத் தோற்றம்
**நயந்தரா சாகல்** (பிறப்பு:மே 10, 1927) ஒரு பெண் எழுத்தாளர் ஆவார். அரசியல், வரலாறு போன்ற துறைகளில் ஆங்கிலத்தில் நூல்கள் எழுதியுள்ளார். புதினங்கள் சிலவும் எழுதியிருக்கிறார். இலக்கியத்துக்கான சாகித்திய அகாதமி விருது (ஆங்கிலம்) 1986 ஆம் ஆண்டில் *Rich Like Us* (1985) என்ற இவரது ஆங்கிலப் புதினத்திற்கு வழங்கப்பட்டது
. இவர் காலஞ்சென்ற இந்தியப் பிரதமர் சவகர்லால் நேருவின் தங்கை விசயலக்குமி பண்டிட்டின் மகள் ஆவார். நயந்தரா சாகல் தாம் எழுதிய கதைகளில் இந்தியப் பெண்களின் அறியாமையையும் அடிமைத்தனத்தையும் சித்திரித்துக் காட்டியுள்ளார். 1970-80 களில் இந்தியன் எக்சுபிரசு போன்ற இதழ்களில் அரசியல் மற்றும் நாட்டு நடப்புகளைப் பற்றி எழுதி வந்தார்.

நேரு, இந்திரா காந்தி ஆகியோரின் நெருங்கிய உறவினராக இருந்தபோதும் நயந்தரா சாகல் தமக்கென சில கொள்கைகளையும் கருத்துகளையும் கொண்டிருந்தார். அவற்றை வெளிப்படையாக எழுதினார் என்பது குறிப்பிடத் தக்கது. ஒன்பது புதினங்களும் எட்டு பிற நூல்களும் எழுதியுள்ளார். பல ஆண்டுகளாக டேராடூனில் வாழ்ந்து வருகிறார்.

பிறப்பும் படிப்பும்
-------------------

நயந்தாரா சாகலின் தந்தை ரஞ்சித் சீதாராம் பண்டிட் ஒரு வழக்கறிஞராகப் பணிபுரிந்து வந்தார்.இந்திய விடுதலைப் போராட்டத்துக்கு ஆதரவாக இருந்த காரணத்துக்காக அன்றைய ஆங்கில அரசு அவரை சிறையில் தள்ளியது. அச்சிறையிலேயே ரஞ்சித் சீதாராம் பண்டிட் இறந்து போனார். நயந்தரா லாந்தர் என்னும் மலைப் பகுதியில் உள்ள உட்ஸ்டாக் என்னும் பள்ளியிலும் பின்னர் வெச்லீ என்னும் கல்லூரியிலும் பயின்று தேர்ச்சிப் பெற்றார்.

மதவாத எதிர்ப்பு
---------------

நாட்டில் மத தீவிரவாதிகளால் கோவிந்த் பன்சாரே, நரேந்திர தபோல்கர் ம. ம. கலபுர்கி போன்ற எழுத்தாளர்கள் கொல்லப்பட்டதை எதிர்த்தும், தத்ரி கொலை நிகழ்ச்சியைக் கண்டித்தும், நாட்டில் விமர்சனங்களைச் சகித்துக் கொள்ளும் தன்மை குறைந்து வருவதாக வருந்தியும் தமக்கு அளிக்கப்பட்ட சாகித்ய அகாதமி விருதினை நயன்தாரா சாகல் 2015 அக்டோபர் ஆறாம் பக்கல் அன்று திருப்பிக் கொடுத்தார்.

பதவிகள்
-------

* சாகித்திய அகாதமி போர்டில் (ஆங்கிலம்) அறிவுரையாளராகப் பணி புரிந்தார். (1972-75)
* வானொலி, தொலைக்காட்சி. ஆகியவற்றுக்குத் தன்னாட்சி கிடைக்க அமைக்கப்பட்ட வர்க்கீசு குழுவில் உறுப்பினராக இடம் பெற்றார். (1978)
* ஐ.நா. பொதுக் குழுவுக்கு அனுப்பப்பட்ட இந்தியத் தூதுக் குழுவில் பணியாற்றினார்.
* மனித உரிமைகள் அமைப்பிலும் உதவித் தலைவராக இருந்துள்ளார்.
* அமெரிக்கன் கலை அறிவியல் அகாதமியில் உறுப்பினராக இருந்தார்.
* வாசிங்டன் உட்ரோ வில்சன் நடுவத்தில் மேதகு உறுப்பினர் (1981-82).

பரிசுகள்
--------

* புதினங்களுக்காக சின்கிளேர் பரிசு (1985)
* சாகித்திய அகாதமிப் பரிசு (1986)
* காமன்வெல்த்து எழுத்தாளர்கள் விருது (1987)
* லீட்சு பல்கலைக் கழகத்தில் மதிப்பு மிகு முனைவர் பட்டம் வழங்கப்பட்டது.

உசாத்துணை
---------

1. ↑  "Sahitya Akademi Awards listings". சாகித்திய அகாதமி, Official website. Italic or bold markup not allowed in: `|publisher=` (உதவி)

* 
* 
*
கணிதத்தில் **கோடேன்ஜெண்ட்** (*cotangent*) சார்பு என்பது ஒரு கோணத்தின் சார்பாகும். ஆறு முக்கோணவியல் சார்புகளுள் இதுவும் ஒன்றாகும். இந்த ஆறு சார்புகளில் மூன்றாவதாக வரிசைப்படுத்தப்படும் டேன்ஜெண்ட் சார்பின் தலைகீழிச் சார்பு அதாவது டேன்ஜெண்ட்-ன் தலைகீழி, கோடேன்ஜெண்ட் ஆகும்.

வரையறை
------

செங்கோண முக்கோணம்.
ஒரு செங்கோண முக்கோணத்தின் கோணம் *A* -ன் முக்கோணவியல் சார்புகளை வரையறுக்க அம்முக்கோணத்தின் பக்கங்களைப் பின்வருமாறு அழைக்கலாம்:

* *செம்பக்கம்* (அல்லது கர்ணம்) (*hypotenuse*):

செங்கோணத்திற்கு எதிர்ப்பக்கம். இதன் அளவு  **h**. ஒரு செங்கோண முக்கோணத்தில் செம்பக்கந்தான் மூன்று பக்கங்களிலும் நீளமானது.

* *எதிர்ப்பக்கம்* (*opposite*):

நாம் எடுத்துக்கொண்ட கோணம் *A* -க்கு எதிரில் அமையும் பக்கம். இதன் நீளம்  **a**.

* *அடுத்துள்ள பக்கம்* (*adjacent*):

செங்கோணம் மற்றும் நாம் எடுத்துக்கொண்ட கோணம் இரண்டிற்கும் ( *A* மற்றும் *C*) பொதுவான பக்கம். இதன் நீளம்  **b**.

கோணம் *A* - கோடேன்ஜெண்ட்: cot(*A*) 

{\displaystyle \cot A={\frac {1}{\tan A}}={\frac {\textrm {adjacent}}{\textrm {opposite}}}={\frac {b}{a}}.}
ஒரு செங்கோண முக்கோணம் *A* கோணத்தைக் கொண்டதாய் அமைந்தால் போதும், அம்முக்கோணத்தின் அளவினை இவ்விகிதம் சார்ந்திருப்பதில்லை. ஏனென்றால் அவ்வாறு அமையும் செங்கோண முக்கோணங்கள் எல்லாம் வடிவொத்த முக்கோணங்களாக அமையும். மேலும் 
வடிவொத்த முக்கோணங்களின் ஒத்த பக்கங்களின் விகிதங்கள் சமமாக இருக்கும்.

முடிவிலாத் தொடராக
-----------------

கோடேன்ஜெண்ட் சார்பை முடிவிலாத் தொடராக பின்வருமாறு வரையறுக்கலாம்:

{\displaystyle {\begin{aligned}\cot x&{}=\sum \_{n=0}^{\infty }{\frac {(-1)^{n}2^{2n}B\_{2n}x^{2n-1}}{(2n)!}}\\&{}=x^{-1}-{\frac {1}{3}}x-{\frac {1}{45}}x^{3}-{\frac {2}{945}}x^{5}-\cdots ,\qquad {\text{for }}0<|x|<\pi .\end{aligned}}}
*B**n*: n -ஆம் பெர்னெளலியின் எண்.

முற்றொருமைகள்
-------------

{\displaystyle \theta } -ன் அனைத்து மதிப்புகளுக்கும் பின்வரும் முற்றொருமைகள் மெய்யாகும்:

* {\displaystyle \cot \theta ={\frac {1}{\tan \theta }}}

* {\displaystyle \cot \theta =\tan \left({\frac {\pi }{2}}-\theta \right)}

* {\displaystyle 1+\cot ^{2}\theta =\csc ^{2}\theta .\!}

* பிற ஐந்து முக்கோணவியல் சார்புகள் வாயிலாக:

{\displaystyle \cot \theta \!}

= {\displaystyle \pm {\frac {\sqrt {1-\sin ^{2}\theta }}{\sin \theta }}\!}
= {\displaystyle \pm {\frac {\cos \theta }{\sqrt {1-\cos ^{2}\theta }}}\!}
= {\displaystyle {\frac {1}{\tan \theta }}\!}
= {\displaystyle \pm {\sqrt {\csc ^{2}\theta -1}}\!}
= {\displaystyle \pm {\frac {1}{\sqrt {\sec ^{2}\theta -1}}}\!}

நேர்மாறு
--------

arctan(*x*) (சிவப்பு) மற்றும் arccot(*x*) (நீலம்) சார்புகளின் வழக்கமான முதன்மை மதிப்புகளின் வரைபடம் கார்ட்டீசியன் தளத்தில்.
கோடேன்ஜெண்ட் சார்பின் நேர்மாறுச் சார்பு:

arccot அல்லது (cot−1).
{\displaystyle \theta =\operatorname {arccot} \left({\frac {\text{adjacent}}{\text{opposite}}}\right)=\cot ^{-1}\left({\frac {b}{a}}\right).}
k, ஏதேனும் ஒரு முழு எண் எனில்:

{\displaystyle \cot(y)=x\ \Leftrightarrow \ y=\operatorname {arccot}(x)+k\pi }
**தினபூமி** (*Thinaboomi*) தமிழ்நாட்டின் மதுரையைத் தலைமையிடமாகக் கொண்டு வெளியிடப்படும் ஒரு தமிழ் நாளிதழ் ஆகும். 1990 ஆம் ஆண்டுகளின் பிற்பகுதியில் எசு.மணிமாறன் என்பவரால் நிறுவப்பட்டது. சென்னை, கோவை, திருச்சி, சேலம், நெல்லை, கொச்சி, பாண்டிச்சேரி, வேலூர் ஆகிய நகரங்களில் அச்சிடப்பட்டு வெளியிடப்படுகிறது.

வரலாறு
------

2010ஆம் ஆண்டு தினபூமியின் ஆசிரியர் எசு.மணிமாறனும் அவரது மகன் இரமேசு குமாரும் காவல்துறையினரால் கைது செய்யப்பட்டனர். மதுரை கிராணைட்டு ஊழலை மூடிமறைத்ததன் விளைவாக எழுந்த அரசியல் அழுத்தம் காரணமாக தாங்கள் துன்புறுத்தப்பட்டதாக இருவரும் தொடர்ந்து குற்றம் சாட்டினர். அடுத்த ஆண்டுகளில், இந்திய அச்சக மன்றமும் புதிதாக தேர்ந்தெடுக்கப்பட்ட தமிழக அரசும், வழக்கை இரத்து செய்ய ஆசிரியருக்கு ஆதரவளித்தன.

மேற்கோள்கள்
-----------

1. ↑  Correspondent, Vikatan. "Dravidian parties and defamation cases".. External link in `|website=` (உதவி)
2. ↑  "Dinabhoomi Editor Manimaran withdraws complaint". 6 April 2013 – www.thehindu.com வழியாக.
3. ↑  "‘Dina Bhoomi' editor held". 21 July 2010 – www.thehindu.com வழியாக.
4. ↑  "Katju directs Tamil Nadu government to arrest 30 cops in Manimaran raid case" – The Economic Times வழியாக.
5. ↑  "Withdraw cases against Dina Bhoomi editor: Jaya". *The New Indian Express*.

புற இணைப்புகள்
--------------

* இணையதளம்
**கென் ஆறு** (*Ken River*), என்பது மத்திய இந்தியாவின் புந்தேல்கண்ட் பகுதியில் பாயும் முக்கிய நதிகளில் ஒன்றாகும், மேலும் இது மத்தியப் பிரதேசம் மற்றும் உத்தரப்பிரதேசம் ஆகிய இரண்டு மாநிலங்கள் வழியாகப் பாய்கிறது. இது யமுனை ஆற்றின் துணை நதியாகும்.

பாடநெறி
-------

கென் ஆறு கட்னி மாவட்டத்தில் பார்னர் மலைத்தொடரின் வடமேற்கு சரிவுகளில் உள்ள அஹிர்கவன் கிராமத்திற்கு அருகில் உருவாகிறது. இது 427 கி.மீ. தூரம் பயணித்து உத்தரப்பிரதேசத்தில் பண்டா மாவட்டம் சில்லா கிராமத்தில் யமுனாவுடன் இணைகிறது (25°46′N 80°31′E﻿ / ﻿25.767°N 80.517°E﻿ / 25.767; 80.517).

கென் ஆற்றின் ஒட்டுமொத்த வடிநிலம் 28,058 சதுர கிலோ மீட்டர் ஆகும். இதில் 12,620 கிமீ 2 சோனார் நதியின் மிகப் பெரிய துணை நதியைச் சேர்ந்தது. இதன் முழுப் பகுதியும் மத்தியப் பிரதேசத்தில் உள்ளது. இதன் 427 கிலோமீட்டர்கள் (265 mi) பயணத்தில் இதன் துணை நதிகளான பவாஸ், தேவர், கைத் மற்றும் இடது கரையில் உள்ள பைங்க், மற்றும் வலதுபுறத்தில் கோப்ரா மற்றும் பியர்மா நதிகளிலிருந்து தண்ணீரைப் பெறுகிறது. இதன் மொத்த நீளம் 427 கிலோமீட்டர்கள் (265 mi). இதில் 292 கிலோமீட்டர்கள் (181 mi) மத்தியப் பிரதேசத்திலும், 84 கிலோமீட்டர்கள் (52 mi) உத்தரப் பிரதேசத்திலும், மற்றும் 51 கிலோமீட்டர்கள் (32 mi) இரண்டு மாநிலங்களுக்கு இடையிலான எல்லையாகப் பாய்கின்றது.

பிஜாவர்-பன்னா மலைகளைக் கடந்து, கென் நதி 60 கி. மீ. நீளத்திற்கு, 150-180 மீ ஆழமான பள்ளத்தாக்கு பகுதிகளில் நீர்வீழ்ச்சிகளை உருவாக்கும் வகையில் இதனுடைய பாதை அமைகின்றது. இந்த பள்ளத்தில் பல நீரோடைகள் கென்னுடன் இணைகின்றன. கென் பள்ளத்தாக்கு ரேவா பீடபூமியை சட்னா பீடபூமியிலிருந்து பிரிக்கிறது.

சுற்றுலா
--------

கென் ஆற்றின் ரானே நீர்வீழ்ச்சி மற்றும் கென் கரியால் சரணாலயம் ஆகியவை சுற்றுலாப் பயணிகளை ஈர்க்கும் தலங்களாக உள்ளன. இங்கு உருவான பாறைகள் வெவ்வேறு வண்ணங்களைக் கொண்டுள்ளன. இவை கிரானைட், டோலமைட் மற்றும் குவார்ட்சு முதலானவற்றால் ஆனவை. கென் மற்றும் சிம்ரி நதிகளின் சங்கம பகுதியில் கங்காவ் அணை கட்டப்பட்டுள்ளது. கென் நதி பன்னா தேசியப் பூங்கா வழியாகச் செல்கிறது.

கென் ஆற்றின் கரையில் இந்த பிராந்தியத்தின் ராஜபுத்திரர்கள் பயன்படுத்திய சில அரண்மனைகள் உள்ளன. இப்போதெல்லாம், இந்த அரண்மனைகளில் சில தீவிரவாதிகளால் ஆக்கிரமிக்கப்பட்டுள்ளன. இவை உள்ளூர் காவல்துறையினருக்கு கவலை அளிக்கக் காரணமாகின்றன. இந்த அரண்மனைகள் இடிந்துபோகும் நிலையில் உள்ளன. இவை கட்டப்பட்ட மலையின் கீழே இருந்து சுவர்களைக் காண்பது கடினம். முக்கிய கட்டிடங்களின் இடிபாடுகள் இன்னும் உள்ளன. இந்த அரண்மனைகளில் சில நல்ல மலையேற்ற பயிற்சியைத் தருகின்றன.

சாஜர் அல்லது *சாசர்,* போன்ற அரிய விலைமதிப்பற்ற பிரபலமான இரத்தின கல் வகை கொண்ட ஒருங்கு முனைப்புக்கள் இங்குள்ளன. பண்டா நகரம் கென் ஆற்றின் கரையில் அமைந்துள்ளது.

மேற்கோள்கள்
-----------

1. ↑  "Hydrology" (PDF). *nwda.gov.in*. National Water Development Authority. 22 April 2014 அன்று பார்க்கப்பட்டது.
2. ↑  "Chapter 2 – Physical Features" (PDF). 7 November 2007 அன்று மூலம் (PDF) பரணிடப்பட்டது. 2010-07-15 அன்று பார்க்கப்பட்டது.
3. ↑  "A Watershed" (PDF). Envis Madhya Pradesh. 2011-07-21 அன்று மூலம் (PDF) பரணிடப்பட்டது. 2010-07-15 அன்று பார்க்கப்பட்டது.
4. ↑  "Khajuraho Attractions". Sulekha. 10 January 2016 அன்று மூலம் பரணிடப்பட்டது. 2010-07-15 அன்று பார்க்கப்பட்டது.
5. ↑  "Ken River Lodge". Nature Safari India. 2010-07-24 அன்று மூலம் பரணிடப்பட்டது. 2010-07-15 அன்று பார்க்கப்பட்டது.
**கென் சரோ விவா** (Ken Saro Wiwa அக்டோபர் 10,1941—நவம்பர் 10 1995) நைசீரியா நாட்டைச் சேர்ந்த எழுத்தாளர், கவிஞர், போராளி ஆவார். 1995 ஆண்டுக்கான சுற்றுச்சூழல் பணிக்காக வழங்கப்படும் கோல்டுமேன் சுற்றுச்சூழல் விருது இவருக்கு வழங்கப்பட்டது. சுற்றுச் சூழலைக் காப்பாற்றவும் மனித உரிமைகளை மீட்டெடுக்கவும் தம் உயிரைத் துறந்தவர்.

கல்வியும் பணியும்
-----------------

உமாவியா என்னும் ஊரில் அரசுக் கல்லூரியிலும் இப்டான் பல்கலைக்கழகத்திலும் பயின்றார். பின்னர் லாகோஸ் பல்கலைக் கழகத்தில் ஆசிரியராக சில காலம் பணி புரிந்தார். புதினங்கள், சிறுகதைகள், கவிதைகள் எனப் பலவற்றை எழுதினார் தொலைக்காட்சித் தொடர்களும் இவரால் உருவாயின.

சுற்றுச்சுழல் கேடும் போராட்டமும்
--------------------------------

1958 இல் 'ராயல் டச் செல்' என்னும் பெரிய நிறுவனம் ஓகோனி பகுதியில் விவசாய நிலங்களை அழித்து கச்சா எண்ணெய் எடுக்கத் தொடங்கியது. அதன் காரணமாக 5.5 இலட்சம் விவசாயிகள், மீனவர்கள் வாழ்வாதாரம் நசுங்கியது. சுற்றுச் சூழல் சீர்கெட்டது. எண்ணெய்க் கசிவாலும் அமில மழையாலும் வளம் கொழித்த நிலங்கள் சத்து இழந்தன. விலங்கினங்களும் மீன்களும் மாண்டன. எனவே அப்பகுதியில் மிகுதியாக வாழும் ஓகோனி பழங்குடி மக்களின் தலைவராக செயல்பட்ட கென் சரோ விவா வலிமை வாய்ந்த பன்னாட்டு நிறுவனமான ராயல் டச் செல்லை எதிர்த்து 1991 ஆம் ஆண்டில் ஓகோனி பழங்குகளின் வாழ்வுரிமை இயக்கம் மூலம் போராட்டத்தில் இறங்கினார். 1993 சனவரித் திங்களில் எண்ணெய் மூலம் பெற்ற வருமானத்தில் பழங்குடி மக்களுக்கும் பங்குதர வற்புருத்தியும், அரசியல் சுயநிர்ணய உரிமை கோரியும் 3 இலக்கம் எண்ணிக்கை கொண்ட ஓகோனி மக்களை திரட்டி அமைதிநடைபயணம் மேற்கொண்டு போராடினார்கள். இதன் விளைவாக 'செல்' நிறுவனம் எண்ணெய் எடுக்கும் பணியை நிறுத்தி வைத்தது. போராட்ட தீவிரத்தின் விளைவாக நைசீரிய இராணுவ அரசு வன் செயல்களில் ஈடுபட்டது. வீடுகள் எரிக்கப் பட்டன. பொருள்கள் கொள்ளை அடிக்கப் பட்டன பெண்கள் துன்புறுத்தப்பட்டனர். இந்நிலையில் 1995 இல் கென் சரோ விவா சிறைப் பிடிக்கப் பட்டார். அவர் மீது கொலைக் குற்றம் சுமத்தப் பட்டு 1995 ஆம் ஆண்டு நவம்பர் 10 ஆம் நாளில் தூக்கிலிடப் பட்டார். அவருடன் அவருடைய நண்பர்கள் எட்டு பேரும் தூக்கிலிடப்பட்டனர்.

மேற்கோள்
--------

1. ↑  "சூழலியல் தியாகிகள்". தி இந்து. 12 மார்ச் 2016. 14 மார்ச் 2016 அன்று பார்க்கப்பட்டது.

* 
* 
* மண்ணைக் காக்க உயிர் தந்த கவிஞர் - கென் சரோ விவா பிறந்த நாள்: அக். 10, தி இந்து (தமிழ்), நாள்: அக்டோபர் 7, 2014.
**கென் பாரிங்டன்** (*Ken Barrington* , பிறப்பு: நவம்பர் 24 1930, இறப்பு: மார்ச்சு 14 1981)  இங்கிலாந்து அணியின் முன்னாள் துடுப்பாட்டக்காரர் ஆவார். இவர் 82 தேர்வுத் துடுப்பாட்டப் போட்டிகளிலும், 533 முதல்தர துடுப்பாட்டப் போட்டிகளிலும், 14 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில்,  இங்கிலாந்து அணியினை இவர் 1955 - 1968 ஆண்டுகளில் பிரதிநிதித்துவப் படுத்தியுள்ளார்.

ஆரம்பகால வாழ்க்கை
-----------------

பாரிங்டன் நவமபர் 24, 1930 இல் பிறந்தார். இவரின் தாய் கென் பாரிங்டன் பெர்சி மற்றும் தந்தை வினிஃப்ரெட் பாரிங்டன் ஆகியோரின் மூத்த குழந்தையாக பிறந்த இவருக்கு ராய் மற்றும் கொலின் ஆகிய இரண்டு சகோதரர்கள், ,மற்றும் ஷீலா எனும் ஓர் இளைய சகோதரி இருந்தனர். இவரது தந்தை பிரித்தானிய ராணுவத்தில் சிப்பாயாக 28 ஆண்டுகள் பணியாற்றினார், இவர் 24 பேர் ராயல் பெர்க்ஷயர் ரெஜிமென்ட் எனும் குழுவில் பணியாற்றினார் .இவர்கள் முதலில் பாராக்ஸில் வளர்ந்தனர் .1930 ஆம் ஆண்டில் ஏற்பட்ட பெரும் பொருளியல் மந்தநிலையின் போது எசுபார்த்தாவில் இவர்கள் வாழ்ந்தனர். பெர்சி இரண்டாம் உலகப் போரில் ப்ரோக் பாராக்ஸில் தங்கியிருந்தார், 1947 இல் இராணுவத்தை விட்டு வெளியேறி, ஹேண்ட்லி பேஜின் காவலாளியாக பணிபுரிந்தார்.

திருமணம்
--------

கென் பாரிங்டன் தனது வருங்கால மனைவி ஆன் கோசென்ஸை 1952 ஆம் ஆண்டில் சந்தித்தார். இவர் உள்ளூர் கல்வித் துறையின் செயலாளராக இருந்தார். இவர்கள் மார்ச் 6, 1954 இல் திருமணம் செய்து கொண்டனர். இந்தத் தம்பதியினர் 27 ஆண்டு காலம் இணைந்து வாழ்ந்தனர். முதல் தரத் துடுப்பாட்டப் போட்டிகள் சரிவர கிடைக்காததால், பாரிங்டன் வழக்குரைஞர்களின் நிறுவங்கள் ,வாசனை திரவியங்கள் மற்றும் தரைவிரிப்புகளை விற்கும் வேலையில் பணியாற்றினார். இவர்கள் முதலில் ஆனி பெற்றோருடன் வசித்து வந்தனர். ஆனால் 1956 ஆம் ஆண்டில் ஓவலுக்கு அருகிலுள்ள சர்ரேயில் உள்ள மிட்சாமில் தங்களுக்கென்று ஒரு சொந்த வீட்டை வாங்கினர், அங்கு இவர் ஒரு கணக்காளர்களுடனும், ஒரு பயண முகவர்களிடமும் வேலை பார்த்தார்.

துடுப்பாட்ட வாழ்க்கை
--------------------

### இந்தியா மற்றும் பாக்கித்தான்

குளிர்கால ஓய்வுக்குப் பிறகு, பாரிங்டன் 1967 ஆம் ஆண்டில் நடைபெற்ற போட்டிகளில் 26, 62, 63, 95, 41, 60, 82, 14, 84, இறுதிவரை ஆட்டமிழக்காமல் 27 ஓட்டங்களையும் எடுத்தார். 1773 ஆம் ஆண்டு விளையாட்டு மைதானங்கள் ஈரப்பதமாக இருந்ததனால் மட்டையாளர்கள் ஓட்டங்கள் எடுப்பதற்கு சிரமப்பட்ட வேளையில் இவர் 32 ஓட்டங்களை எடுத்தார். பின்னர் இந்தியத் துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. அதற்கான இங்கிலாந்தின் சர்ரே துடுப்பாட்ட அணியின் தலைவராக இவர் பொறுப்பேற்றார். பின்னர் ஹெடிங்லே துடுப்பாட்டத் திடலில் நடைபெற்ற இந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் இங்கிலாந்து தேசியத் துடுப்பாட்ட அணிக்காக விளையாடினார்.

1966 ஆம் ஆண்டில் நடைபெற்ற இறுதித் தேர்வுத் துடுப்பாட்டப் போட்டியில் பிரையன் குளோஸ் தலைவர் பதவியை ஏற்றுக்கொண்டார். நாணய சுழற்சியில் வெற்றி பெற்ற பின்னர் இவர்கள் மட்டையாடினர். பாரிங்டன் 93 ஓட்டங்கள் எடுத்திருந்த போது ஒரு கேட்சில் இருந்து தப்பித்தார்.பின்னர் அந்தப் போட்டியில் 139 ஓட்டங்களை எடுத்தார். பாய்காட் காயம் காரணமாக வெளியேறியதால் இவர் ஜான் என்ரிச்சுடன் துவக்க வீரராகக் களம் இறங்கி 46 ஓட்டங்கள் எடுத்தார்..இந்தப் போட்டியில்ம் இங்கிலாந்து துடுப்பாட்ட அணி வென்றது.

சான்றுகள்
---------

1. ↑  pp. 18–22, Peel
**ஆசிய மேட்டுநில மூஞ்சூறு** *(Asian highland shrew)(சன்கசு மோன்டனசு)* பாலூட்டி வகுப்பில் சோரிசிடே குடும்பத்தினைச் சார்ந்த மூஞ்சூறு ஆகும். இது இந்தியாவிலும் இலங்கையிலும் காணப்படுகிறது. இதன் வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். வாழ்விட இழப்பால் இதன் வாழ்வு அச்சுறுத்தப்படுகிறது. சிங்கள மொழியில் இது ශ්‍රී ලංකා කදු හික් මීයා என அறியப்படுகிறது.

விளக்கம்
--------

தலையும் உடலும் 9 முதல் 11 செ.மீ. (3.5–4.3 இல்) நீளமுடையது. வால் சுமார் 7 செ.மீ (2.8 இல்) நீண்டது. உடலின் மேற்பகுதியானது அடர் நீல-பழுப்பு முதல் கருப்பு நிறம் வரையும் அடிப்பகுதி வெளிறியும் காணப்படும். ஒரு சில முதிர்ச்சியடைந்த மூஞ்சூறு சிவப்பு கலந்த பழுப்பு நிறத்தில் உள்ளன. மென்மையானது மற்றும் வெல்வெட்டு முடிகளுடனும், முடி இல்லாத உடல் பகுதிகள் இளஞ்சிவப்பு நிறத்திலும் இருக்கும்.

மேற்கோள்கள்
-----------

1. ↑  Molur, S.; Nameer, P.O.; de A. Goonatilake, W.I.L.D.P.T.S. (2008). "*Suncus montanus*". *IUCN Red List of Threatened Species* **2008**: e.T21147A9251556. doi:10.2305/IUCN.UK.2008.RLTS.T21147A9251556.en. .

* பூச்சிஉண்ணி நிபுணர் குழு 1996. சன்கசு மாண்டனசு. 2006 ஐ.யூ.சி.என் அச்சுறுத்தப்பட்ட உயிரினங்களின் சிவப்பு பட்டியல். 30 ஜூலை 2007 அன்று பதிவிறக்கம் செய்யப்பட்டது.
சமய மற்றும் வரலாற்று கட்டிடம். in மகாராட்டிரம் , இந்தியாவார்ப்புரு:SHORTDESC:சமய மற்றும் வரலாற்று கட்டிடம். in மகாராட்டிரம் , இந்தியா
**தீக்சாபூமி** அக்டோபர் 14, 1956 அன்று பல்லாயிரக்கணக்கான தொண்டர்களுடன் முனைவர் பாபாசாகேப் அம்பேத்கர் பௌத்த சமயத்தைத் தழுவிய இடத்தில் எழுப்பப் பட்டுள்ள ஓர் வழிபாட்டுத்தலமாகும்.. 
இங்குள்ள தூபி மற்றும் நுழைவாயில்கள் மத்தியப்பிரதேசத்தில் உள்ள சாஞ்சி ஸ்தூபத்தை ஒட்டி வடிவமைக்கப்பட்டுள்ளது. 

வர்ணாசிரம தருமத்திலிருந்து தோன்றிய சாதிய அமைப்பையும், தீண்டாமைக் கொடுமைகளையும் எதிர்த்து அவர் எடுத்த இந்த முடிவு ஒடுக்கப்படும் இந்திய இளைஞர்களுக்கு இன்றும் வழிகாட்டுதலாக அமைந்துள்ளது. .

**தீக்சாபூமி** மகாராடிர மாநிலம் நாக்பூரில் அமைந்துள்ளது. இந்தியாவிலுள்ள பௌத்த சமயத்தினருக்கு ஓர் முக்கிய வழிபாட்டுத்தலமாக விளங்குகிறது. அசோக விசயதசமி அன்றும் அக்டோபர் 14 அன்றும் பெரும்திரளான வழிபாட்டாளர்கள் இங்கு வருகின்றனர். 

*தீக்சா* என்ற பௌத்தர்களின் சொல் அவர்களின் சமயத்தை ஏற்றுக்கொள்வதைக் குறிக்கிறது. *பூமி* நிலத்தைக் குறிக்கும். எனவே, இதன் பொருள் பௌத்த மதத்தை ஏற்றுக்கொள்ளும் இடமாகும். டாக்டர் அம்பேத்கரின் வாழ்க்கையில் முக்கிய இடங்களாகப் போற்றப்படும் இரு இடங்களில் இது ஒன்று. மற்றொன்று மும்பையிலுள்ள சைதன்யபூமி ஆகும். 

இங்குள்ள பௌத்த விகாரம் அதன் கட்டிட வடிவமைப்பிற்கும் வரலாற்றுப் பின்னணிக்கும் புகழ்பெற்றதாக விளங்குகிறது. இந்தியாவின் சுற்றுலா மையங்களில் முதன்மையான இடங்களில் ஒன்றாகத் திகழ்கிறது. இந்திய இரயில்வே நாக்பூரிலிருந்து கயா செல்லும் தொடர்வண்டிக்கு *தீக்சாபூமி விரைவுவண்டி* எனப்பெயரிட்டுள்ளது.

அம்பேத்கரின் 22 உறுதிமொழிகள்
----------------------------

நாக்பூரின் தீக்சாபூமியில் அம்பேத்கரின் 22 உறுதிமொழிகள் எழுதப்பட்ட கற்றளி
நாக்பூரின் தீக்சாபூமியில் அக்டோபர் 14, 1956இல் அம்பேத்கர் புத்த சமயத்திற்கு மாறினார். தான் மதம் மாறிய பின்னர் தனது தொண்டர்களுக்கு அம்பேத்கர் *தம்மா தீட்சை* வழங்கினார். இந்த சடங்கில் 22 உறுதிமொழிகள் (சபதங்கள்) மேற்கோள்ளப்பட்டன.

மேற்கோள்கள்
-----------

1. ↑  Keer, Dhananjay (in Marathi). *Dr. Ambedkar: Life and Mission*.
2. ↑  "Life of Babasaheb" (Web). Ambedkar.org. January 6, 2009 அன்று பார்க்கப்பட்டது.
3. ↑  Pritchett, francis. "In the 1950" (Web). Columbia.edu. January 6, 2009 அன்று பார்க்கப்பட்டது.
4. ↑  ஒடுக்குமுறையை எதிர்த்து தீண்டத்தகாதவர்கள் பௌத்த சமயத்தைத் தழுவினர்

* Special issue of *Lokrajya*, the publication of Govt. of Maharashtra on silver jubilee of 1956 ceremony.
* Deeksha, Special issue of *Daily Sakaal* in October 2005
**நந்தநூரி முகேசு குமார்** (*Nandanoori Mukesh Kumar*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1970 ஆம் ஆண்டு ஏப்ரல் மாதம் 16 ஆம் தேதியன்று ஆந்திரப்பிரதேச மாநிலம் ஐதராபாத்து நகரில் இவர் பிறந்தார்.
இந்திய ஆண்கள் வளைகோல் பந்தாட்ட அணியில் முகேசு குமார் விளையாடியுள்ளார். 

1992 ஆம் ஆண்டு தொடக்கத்தில் முகேசு இந்திய வளைகோல் பந்தாட்ட அணியில் இடம்பெற்றார். முரளி என்ற சுருக்கப் பெயரால் இவர் அழைக்கப்பட்டார். எசுப்பானியாவிலுள்ள பார்சிலோனாவில் 1992 ஆம் ஆண்டு தொடங்கி அடுத்தடுத்த மூன்று கோடைக்கால ஒலிம்பிக் அணிகளில் இந்தியாவுக்காக விளையாட முகேசு தேர்ந்தெடுக்கப்பட்டார். பார்சிலோனாவில் இந்திய அணி ஏழாவது இடத்தைப் பிடித்தது. இப்போட்டியில் முகேசு 4 கோல்கள் அடித்தார். 1996 ஆம் ஆண்டு அட்லாண்டா ஒலிம்பிக் போட்டிகளிலும், 2000 ஆம் ஆண்டு சிட்னி ஒலிம்பிக்கிலும் இவர் இரண்டிரண்டு கோல்கள் அடித்தார். 307 பன்னாட்டுப் போட்டிகளில் இந்தியாவுக்காக விளையாடிய முகேசு மொத்தமாக 80 கோல்கள் அடித்துள்ளார்.

விருதுகள்
---------

இந்திய அரசாங்கம் முகேசுகுமாருக்கு 1995 ஆம் ஆண்டில் அருச்சுனா விருதையும், 2003 ஆம் ஆண்டு பத்மசிறீ விருதையும் வழங்கி சிறப்பித்துள்ளது.

தனிப்பட்ட வாழ்க்கை
------------------

முகேசு குமார் வளைகோல் பந்தாட்ட வீராங்கனையான நித்தி குல்லரை மணந்து கொண்டார். இவர்களுக்கு என்.யாசாசுவினி மற்றும் அசுதோசு குமார் என்ற 2 குழந்தைகள் உள்ளனர்.

மேற்கோள்கள்
-----------

1. ↑  "Mukesh Kumar Nandanoori". *Sports-Reference.com*. Sports Reference LLC. 17 October 2016 அன்று பார்க்கப்பட்டது. பரணிடப்பட்டது 2012-12-14 at the வந்தவழி இயந்திரம்
2. ↑
3. ↑  sify.com
4. ↑  "Padma Awards" (PDF). Ministry of Home Affairs, Government of India. 2015. 15 நவம்பர் 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.

புற இனைப்புகள்
--------------

* Bharatiya Hockey
**வில்மோஸ் சிக்மண்ட்** (*Vilmos Zsigmond*, சூன் 16, 1930 - சனவரி 1, 2016) அங்கேரிய- அமெரிக்க ஒளிப்பதிவாளர் ஆவார். 2003 ஆம் ஆண்டில் எடுக்கப்பட்ட கருத்துக் கணிப்பின் படி இவர் இதுவரையிலான ஒளிப்பதிவாளர்களில் மிகவும் செல்வாக்கான(most influential) 10 பேரில் ஒருவர் என தெரிவு செய்யப்பட்டார். இவர் ஹங்கேரியில் பிறந்தவர். *அகெதமி ஆஃப் டிராமா அண்ட் சினிமா* கல்லூரியில் திரைப்படம் பற்றி பயின்றார். ஒளிப்பதிவில் முதுகலைப்(MA) பட்டம் பெற்றார். பின்னர்
லாஸ் ஏஞ்சலஸ்க்கு குடி பெயர்ந்தார். அங்கு புகைப்பட நிபுணராகப் பணியாற்றினார். 1960 களில் நிரைய குறைந்த முதலீட்டுத் திரைப்படங்களிலும், கல்வி ஆவணப்படங்களைலும் பணிபுரிந்து திரைப்படத் துறைக்குள் நுழைந்தார். *தி சேடிஸ்ட்* எனது இவர் முதலில் பணியாற்றிய திரைப்படம் ஆகும்.*குலோஸ்டு என்கவுண்டர்ஸ் ஆஃப் தி தேர்ட் கைண்ட்* எனும் திரைப்படத்திற்காக 1977 ஆம் ஆண்டு ஆஸ்கர் விருது பெற்றார். 2012 ஆம் ஆண்டு *யூரி நெய்மேன்* என்பவருடன் இணைந்து *லாஸ் ஏஜ்சல்ஸ்* நகரில் *குளோபல் சினிமேட்டோகிராஃபி இன்ஸ்டிட்டியூட்* எனும் ஒளிப்பதிவு பயிலரங்கத்தை நிறுவினார்.

மேற்கோள்கள்
-----------

1. ↑  Schaefer, Dennis; Larry Salvato (1986). "Vilmos Zsigmond". *Masters of Light: Conversations with Contemporary Cinematographers*. University of California Press. பக். 311. பன்னாட்டுத் தரப்புத்தக எண்:978-0-520-05336-6. .
2. ↑  Vilmos Zsigmond Biography (1930-)
3. ↑  "Vilmos Zsigmond". *த நியூயார்க் டைம்ஸ்*. 2008-12-27 அன்று பார்க்கப்பட்டது.
4. ↑  "Vilmos Zsigmond". *MSN*. 2012-03-22 அன்று மூலம் பரணிடப்பட்டது. 2008-12-27 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2014-01-03 அன்று மூலம் பரணிடப்பட்டது. 2013-12-14 அன்று பார்க்கப்பட்டது.
**கலைப்புலி ஜி. சேகரன்** என்பவர் ஒரு இந்திய திரைப்பட விநியோகஸ்தர், தயாரிப்பாளர், இயக்குனர், நடிகர் ஆவார், இவர் தமிழ் படங்களில் பணியாற்றியுள்ளார்.

தொழில்
------

ஜி. சேகரன் திரைப்பட நிதியாளராகவும் விநியோகஸ்தராகவும் தனது தொழில் வாழ்க்கையைத் தொடங்கினார். பின்னர் எஸ். தாணு, சூரி ஆகியோருடன் இணைந்து கலைப்புலி பிலிம்சின் பங்குதாரராகவும் ஆனார். அவர்கள் கண்ணன் இயக்கிய *யார் ?* (1985) படத்தின் வழியாக தயாரிப்பாளராக அறிமுகமானார்கள். மேலும் சேகரன் அப்படத்தில் எதிர்மறை பாத்திரத்தில் நடித்தார்.  பின்னர் ஊரைத் தெரிஞ்சுகிட்டேன் (1988), காவல் பூனைகள் (1989), உளவாளி (1994) உள்ளிட்ட படங்களை இயக்கினார். பின்னர் *ஜமீன் கோட்டை* (1995) படத்தில் முன்னணி நடிகராக நடித்தார். மேலும் *குடும்ப சங்கிலி* (1999) படத்திலும் முக்கிய கதாபாத்திரத்தில் நடித்தார். அதன் பிறகு சேகரன் மீண்டும் படங்களை விநியோகிக்கத் தொடங்கினார்.

2000 களின் பிற்பகுதியில், இவர் விநியோகஸ்தர் சங்கத்தின் தலைவராகி, விநியோகஸ்தர்களின் குரலை பிரதிநிதித்துவப்படுத்தினார்.   2008 ஆம் ஆண்டில், மாளவிகா நடித்த கட்டுவிரியன் என்ற பரபரப்பூட்டும் படத்தை இயக்கினார். மேலும் இப்படத்திற்கு இசையும் அமைத்தார். 2011 ஆம் ஆண்டில், கள்ளப்பருந்து என்ற படத்தின் தயாரிப்புப் பணியில் ஈடுபட்டார். ஆனால் படம் திரையரங்கில் வெளியாகவில்லை.

திரைப்படவியல்
-------------

### நடிகராக

| ஆண்டு | படம் | பாத்திரம் | இயக்குனர் | எழுத்தாளர் | நடிகர் | தயாரிப்பாளர் | குறிப்புகள் |
| --- | --- | --- | --- | --- | --- | --- | --- |
| 1985 | *யார்?* |  | இல்லை | ஆம் | ஆம் | ஆம் |  |
| 1988 | *ஊரைத் தெரிஞ்சுக்கிட்டேன்* | நாயகம் | ஆம் | ஆம் | ஆம் | ஆம் |  |
| 1989 | *காவல் பூனைகள்* |  | ஆம் | ஆம் | ஆம் | ஆம் |  |
| 1994 | *உளவாளி* |  | ஆம் | ஆம் | ஆம் | ஆம் |  |
| 1995 | *ஜமீன் கோட்டை* | மாதசாமி / விக்ரமன் | இல்லை | ஆம் | ஆம் | இல்லை |  |
| 1999 | *குடும்ப சங்கிலி* |  | இல்லை | ஆம் | ஆம் | ஆம் |  |
| 2008 | *கட்டுவிரியன்* |  | ஆம் | ஆம் | ஆம் | ஆம் | இசையமைப்பாளர் |
|

குறிப்புகள்
-----------

 

1. ↑
2. ↑
3. ↑
4. ↑
5. ↑
**இரோசி யமாசிடா** (*Prof. Hiroshi Yamashita*) என்பவர் யப்பான் நாட்டைச் சேர்ந்த ஒரு தமிழ்ப் பேராசிரியர் ஆவார்.  இவர் தமிழ் மொழியை சரளமாக பேசக்கூடியவரும் ஆவார். இந்திய மொழிகள் பற்றிய ஆய்வினைச் செய்ய இந்தியா சென்று அங்கே சமசுகிருதம் கற்ற இவர், திராவிட மொழிகள் பற்றி ஆய்வினைச் செய்யும் பொழுது, தமிழ் மொழியின் தொன்மையறிந்து, அதன்மேல் பற்றுக்கொண்டு தமிழ் மொழியை சிறப்பாகக் கற்றவராவர். அத்துடன் தமிழ் மொழியின் ஒலிப்புகளுக்கும் யப்பானிய மொழி ஒலிப்புக்களுக்கும் இடையிலான வேறுபாடுகளையும் ஆய்வு செய்தவராவர்.

தமிழ்ப் பணிகள்
--------------

தமிழ் மொழி தொடர்பான பல்வேறு பணிகளையும் செய்து வரும் இவர், உலகின் பல நாடுகளுக்கு பயணித்து தமிழ் மொழி சார்ந்த நிகழ்வுகளில் கலந்துக்கொண்டு சிறப்புரையாற்றியும் வருகிறார். அத்துடன் தமிழில் நூல்களை எழுதியும், தமிழ் நாவல்களை யப்பானிய மொழிக்கு மொழிமாற்றம் செய்தும் வருகிறார். அவற்றில் சில தமிழ் நாவல்கள் யப்பானிய மொழியில் வானொலி நாடகங்களாக இடம்பெற்றுள்ளதான தகவல்களும் அறியக்கிடைக்கின்றன.

சான்றுகோள்கள்
-------------

1. ↑  "Professor Hiroshi Yamashita". 2008-09-28 அன்று மூலம் பரணிடப்பட்டது. 2012-12-17 அன்று பார்க்கப்பட்டது.
2. ↑  Japanese Professor Speaks Tamil
3. ↑  "He has even written Tamil books and translated many Tamil novels into Japanese. Some of these novels have also been turned into radio dramas in Japanese". 2008-09-28 அன்று மூலம் பரணிடப்பட்டது. 2012-12-17 அன்று பார்க்கப்பட்டது.
**கழுதாவளை** அல்லது **களுதாவளை** (*Kazhuthavalai*, *Ka'luthaava'lai*) என்பது இலங்கையின் கிழக்கு மாகாணத்தில் மட்டக்களப்பு மாவட்டத்தில் களுவாஞ்சிக்குடி கிராமசேவகர் பிரிவில் தென் மண்முனை எருவில் பற்று பிரதேச செயலாளர் பிரிவில் உள்ள ஓர் ஊராகும்.

மட்டக்களப்பு நகருக்குத் தெற்கே மட்டக்களப்பில் இருந்து கல்முனை செல்லும் ஏ4 நெடுஞ்சாலையில் 22 கிமீ தூரத்தில் இது அமைந்துள்ளது. வங்காள விரிகுடா இதன் கிழக்கு எல்லையாகவும், மட்டக்களப்பு வாவியை மேற்கு எல்லையாகவும் களுவாஞ்சிக்குடி என்னும் ஊரை தெற்கு எல்லையாகவும் தேற்றாத்தீவு, தேற்றாத்தீவுக் குடியிருப்பு என்னும் கிராமங்களை இதன் வடக்கு எல்லையாகவும் கொண்டுள்ளது. கிழக்கு மேற்காக 3 கிமீ தூரத்தையும் வடக்கு தெற்காக இரண்டரை கிமீ தூரத்தையும் உள்ளடக்கியதாக இக்கிராமம் அமைந்துள்ளது. நெடுஞ்சாலையின் மேற்குப் புறத்தே நெல் வயல்களும் கிழக்குப் பக்கத்தில் கழுதாவளை கிராமமும் அமைந்துள்ளது.

இவ்வூரின் சிறப்புகள்
--------------------

* *காலி விளை பாக்கிற்கும் களுதாவளை வெற்றிலைக்கும் ஏலங் கிராம்பிற்கும் ஏற்றது காண் உன் எழில் வாய்* என்று மட்டக்களப்பு நாட்டுப் பாடல் களுதாவளை வெற்றிலையின் சிறப்பை பாடுகின்றது.

இங்குள்ள கோயில்கள்
------------------

* களுதாவளை பிள்ளையார் கோயில்
* களுதாவளை சிவசக்தி முருகன் கோயில்

மேற்கோள்கள்
-----------

வெளி இணைப்புகள்
---------------

* தமிழ்நெட் இணையத்தளத்தில் கழுதாவளை
* களுதாவளைப்பிள்ளையார்
**ரூபா சிங்**, ( **Rupa Sing**), இந்தியாவின் முதல் தொழில்முறை குதிரை ஓட்டப் பந்தய வீராங்கனை ஆவார். இராஜஸ்தான் மாநிலத்தை பூர்விகக் கொண்ட இவரது தந்தை நர்பத் சிங் சென்னையில் பந்தையக் குதிரைகளுக்கு பயிற்சியாளராக இருந்துள்ளார். இவரது சகோதரரும் ரூபா சிங் போன்று குதிரைப் பந்தய ஓட்ட வீரர் ஆவர். ரூபா சிங் சிறு வயது முதல், இவரது தந்தை நர்பத் சிங்கை பயிற்சியாளராகக் கொண்டு குதிரையேற்றப் பயிற்சியை நிறைவு செய்தார். பின்னர் குதிரைப் பந்தய ஓட்டப் பயிற்சியாளரிம் பந்தயக் குதிரைகளை ஓட்டும் (Jockey)[1] திறைமைகளைக் கற்றார். தற்போது 33-வது வயது ஆகும் ரூபா சிங், இது வரை உலக நாடுகளில் நடைபெற்ற 720 குதிரை ஓட்டப் பந்தயங்களில் வென்ற இவர், 7 முறை சாம்பியன்சிப் கோப்பைகளையும் வென்றுள்ளார்.[2][3][4] அண்மையில் ஊட்டியில் நடைபெற்ற குதிரைப் பந்தைய ஓட்டப் போட்டியில் **எம் ஏ எம் சிதம்பரம் கோப்பை** வென்றுள்ளார். அதற்கு முன் 2010-இல் சென்னை குதிரை ஓட்டப் பந்தயப் போட்டியில் கோப்பையை வென்றார். பின்னர் 2014-இல் போலந்து நாட்டில் நடைபெற்ற பெண்களுக்கான பந்தயக் குதிரை ஓட்டப் போட்டியில் முதலிடத்தில் வந்து வெற்றி வாகை சூடினார்.[5]

மேற்கோள்கள்
-----------

1. ↑  Jockey
2. ↑  Rupa Singh: First Indian woman jockey crosses social barriers to carve a niche for herself
3. ↑  Rupa Singh, India's First Female Jockey
4. ↑  ரூபா சிங்: பரியேறி சாதித்த பெண்ணின் போராட்ட கதை
5. ↑  Indian jockey wins Poland’s Ladies World Championship

வெளி இணைப்புகள்
---------------

* Rupa, Professional Race Jockey-Women Icon - காணொலி (தமிழில்)
* Rupa Singh : The First Indian Woman To Become A Jockey- காணொலி (தமிழில்)
**இலங்கையில் மீன்பிடித்தல்**, இலங்கை இயற்கையான கடல் வளத்தை கொண்டுள்ளதாலும் இதை பயன்படுத்த சாதகமாக நிலை காணப்படுவதாலும் நடைபெறுகின்றது. இலங்கை தீவாக இருப்பதனாலும் இதனைச்சுற்றி நான்கு புறமும் கடல் வளம் இருப்பதாலும் இங்கு மீன்பிடி இடம்பெறுவது இலாபகரமான ஒன்றாகும்.

சாதகமான நிலமைகள்
----------------

இலங்கையின் கரையோரம் 1367 கிலோ மீட்டர் நீளமானது. இங்கு கரையோர மீன்பிடி கரையிலிருந்து சுமார் முப்பது கிலோ மீட்டர் தூரத்திற்கு நடை பெறுகின்றது. ஆழ்கடல் மீன்பிடி இயந்திரப்படகுகளின் உதவியுடன் சுமார் 75 கிலோமீட்டர் தூரம் வரை இடம்பெறுகின்றது. இலங்கைக் கடலில் 80000 சதுர கிலோ மீட்டர்களில் மீன் பிடிக்கலாம்.

இலங்கை ஒரு கண்ட மேடையில் அமைந்திருப்பது இங்கு மீன்பிடி சிறப்பாக இடம்பெற பேருதவியாக உள்ளது. இந்தக் கண்டமேடை கரையிலிருந்து சுமார் 15 கி.மீ. தொடக்கம் 30 கி.மீ. வரை நீண்டிருக்கிறது. இந்தக்கண்ட மேடை தென்புறத்தில் ஒடுங்கியதாகவும் வடக்கே விரிந்ததாகவும் காணப்படுகின்றது. கண்ட மேடையின் அடித்தளங்கள் சூரிய வெப்பத்தை போதுமான அளவு பெறுவதால், இது மீன்கள் வாழ ஏற்ற இடமான பிளாங்ரன் போன்ற உணவுகளைக் கொண்டுள்ளது. இந்தக் கண்ட மேடை மீன்கள் இனப்பெருக்கம் செய்ய ஏதுவான வெப்பத்தையும் மறைந்து வாழத்தக்க சூழ்நிலைகளையும் கொண்டுள்ளது.
**கீழக்கரை முஸ்லிம்கள்** ( ஆங்கில மொழி: *Moors of Kilakarai* ) ஒரு தமிழ் முஸ்லீம் சமூகமாகும். இவர்கள் கீழக்கரையில் மிகப்பெரிய இனக்குழுவாக உள்ளனர், நகரின் மொத்த மக்கட்தொகையில் 80% இவர்கள் ஆகும். கீழக்கரை முஸ்ஸீம்கள் மரக்காயர்கள். அவர்கள் முக்கியமாக இஸ்லாத்தை பின்பற்றுபவர்கள், இவர்கள் 8 முதல் 15 ஆம் நூற்றாண்டு காலகட்டத்தில் கீழக்கரையில் குடியேறிய அரேபியா மற்றும் யேமனில் இருந்து வந்த அரபு வர்த்தகர்களின் வம்சாவளியினர் ஆவர்.[] இவர்கள் முதன்மையாக கடலோர வர்த்தகம் மற்றும் விவசாய சமூகங்களாக வாழ்ந்து, இஸ்லாமிய கலாச்சார பாரம்பரியத்தை பாதுகாத்து, பல தெற்காசிய பழக்கவழக்கங்களை பின்பற்றினர். இலங்கையில் போர்த்துகீசியம் குடியேற்றம் நிகழ்ந்த காலகட்டத்தில் , இலங்கைச் சோனகர் களில் சிறிய எண்ணிக்கை யிலானவர்கள் போர்த்துக்கேயரின் துன்புறுத்தலால் அவதிக்குள்ளாகி கீழக்கரையில் குடியேறினர்.[]

மொழி
----

ஆரம்பகால வணிகர்களால் கொண்டுவரப்பட்ட அரபு மொழி பேசப்படுவதில்லை, இருப்பினும் பல அரபு சொற்களும் சொற்றொடர்களும் இன்னும் பொதுவாகப் பயன்படுத்தப்படுகின்றது. அண்மைக்காலம் வரை, மூர்கள் அர்வியை மொழியை பயன்படுத்தினர், அதுவும் தற்போது வழக்கில் இல்லை. மூர்கள் இப்போது அரபு மொழியின் தாக்கத்துடன் கூடிய தமிழை தங்கள் முதன்மை மொழியாக பயன்படுத்துகின்றனர். கீழக்கரை மூர்கள் பேசும் பல அரபு வார்த்தைகள் தமிழ் வடிவத்தில் உள்ளன. *எடுத்துக்காட்டாக, தமிழிற்கு* பதிலாக அரபியில் வாழ்த்துக்கள் மற்றும் ஆசீர்வாதங்கள் பரிமாறப்படுகின்றன, அதாவது சந்தியும் சமதானமும் என்பற்கு பதிலாக *அஸ்ஸலாமு* அலைகும், நன்றிக்கு பதிலாக ஜஸாகல்லாஹ் மற்றும் கிண்ணம் / கோப்பைக்கு *பிஞ்சன் / பின்ஜன் என்கிறனர்.* கீழக்கரை மூர்கள் மற்றும் இன்னும் சில தமிழ் முஸ்லிம் சமூகங்களில் மூத்த சகோதரிக்கு லாத்தா, மூத்த சகோதரருக்கு *காக்கா*, தாய்க்கு *உம்மா* மற்றும் தந்தைக்கு *வாப்பா* *போன்ற சொற்களும் பயன்பாட்டில் உள்ளன.* மொட்டை மாடிக்கு *மட்டப்பா* போன்றவை சிங்களத்திலிருந்து பெறப்பட்ட சொற்களாகும். புறநானூற்று‌ காலத்து சொற்களான குழம்பு என்பதற்கு ஆணம் மற்றும் ரசம் என்பதற்கு *புளியாணம்* போன்ற பல சொற்கள் வழக்கில் உள்ளது.

கேலரி
-----

* கீழக்கரை பழைய ஜும்மா பள்ளியில் அர்வி/அரபுத் தமிழில் உள்ள‌ நடுகல்கீழக்கரை பழைய ஜும்மா பள்ளியில் அர்வி/அரபுத் தமிழில் உள்ள‌ நடுகல்

மேலும் காண்க
------------

* அர்வி
* கீழக்கரை
* கீழக்கரை பழைய ஜும்மா மஸ்ஜித்
* தமிழ் முஸ்லிம்
* லெப்பை
* மரைக்காயர்
* நவாயத்

குறிப்புகள்
-----------
**சரோஜினி யோகேஸ்வரன்** (இறப்பு: 17 மே 1998) இலங்கைத் தமிழ் அரசியல்வாதியும், தமிழர் விடுதலைக் கூட்டணி உறுப்பினரும், முன்னாள் நாடாளுமன்ற உறுப்பினர் வெ. யோகேஸ்வரனின் மனைவியும் ஆவார்.

அரசியலில்
---------

1997 ஆம் ஆண்டில் இவர் யாழ்ப்பாண நகர முதல்வராகத் தேர்ந்தெடுக்கப்பட்டார். 14 ஆண்டுகளுக்குப் பின்னர் முதல் முறையாக நகர முதல்வராகப் பொறுப்பேற்றவர் இவரே.

படுகொலை
-------

திருமதி யோகேஸ்வரன் 1998 மே 17 ஆம் நாள் யாழ்ப்பாணத்தில் உள்ள அவரது வீட்டில் வைத்து இனந்தெரியாத நபர்களினால் ஐந்து முறை துப்பாக்கியால் சுடப்பட்டு மருத்துவமனைக்குக் கொண்டு செல்லப்படும் வழியில் மரணமானார். விடுதலைப் புலிகளின் ஒரு பிரிவாகக் கருதப்படும் சங்கிலியன் படை என அழைக்கப்படும் ஆயுதக் குழு இவரது இறப்புக்குப் பொறுப்பெடுத்தது. தமிழீழ விடுதலைப் புலிகள் இவரது கணவர் வெ. யோகேசுவரனை 1987 ஆம் ஆண்டில் கொழும்பில் வைத்து சுட்டுக் கொன்றனர்.

மேற்கோள்கள்
-----------

1. ↑  டி. பி. எஸ். ஜெயராஜ் (16 மார்ச் 2008). "Assassinating Tamil Parliamentarians: The unceasing waves". *த நேசன்*. Archived from the original on 2014-02-20. .

வெளி இணைப்புகள்
---------------

* Amnesty International statement
* TamilNet report
தாந்தோன்றிமலை கல்யாணவெங்கடரமணசுவாமி கோயில்
**தாந்தோன்றிமலை கல்யாணவெங்கடரமணசுவாமி கோயில்** கரூர் மாவட்டம் கரூர் வட்டம் கரூர் நகருக்குத் தெற்கே 4 கிமீ தொலைவில் கரூர்-திண்டுக்கல் சாலையில் (வழி குஜிலியாம்பாறை) உள்ளது.

கோயில் அமைப்பு
--------------

கோயில் எதிரில் குளம் இந்த குடைவரைக் கோயில் கிழக்கிலிருந்து மேற்காக அரை பர்லாங் தூரம் பரவியுள்ள குன்றின் மேல் புறம் அமைந்துள்ளது. இக்குன்று மேல் புறம் உயர்ந்தும், கீழ்ப்புறம் தாழ்ந்தும் அமைந்துள்ளது. கருவறையின் குகைக்கு மேலே மலை மீது கட்டப்பட்ட கோபுரம் கம்பீரமாய் பிரகாசிக்கிறது. கருவறை 19 அடி 6 அங்குலத்திற்கு 14 அடி 6 அங்குல அளவில் குடையப்பட்டுள்ளது. இதன் உயரம் 9 அடி 9 அங்குலம் ஆகும். கருவறையின் நடுவில் உயர்ந்த மேடை உள்ளது. மேடையின் கீழ்ப்புறம் கல்யாண வெங்கடரமண சுவாமி பாறையிலேயே புடைப்புச் சிற்பமாகக் காட்சியளிக்கிறார். இம்மேடையின் மூன்று புறங்களிலும் 4 அடி அகலம் நடைபாதை பள்ளமாகச் செதுக்கப்பட்டுள்ளது. குடைவரையின் முன்பாக காணப்படும் மகாமண்டபம் மற்றும் சன்னதிகள் பிற்காலத்தில் கட்டப்பட்டவையாகும். இவை ஏறத்தாழ கி.பி.13-14ஆம் நூற்றாண்டுகளில் விஜயநகர பேரரசின் காலத்தில் கட்டப்பட்டதாகத் தெரிகிறது.  கோயிலின் எதிரில் குளம் உள்ளது.

பெருமாள்
--------

இக்குன்றின் மேல் குடையப்பட்டுள்ள அழகிய குடைவரையில் மேற்கு நோக்கி நின்ற நிலையில் பக்தர்களுக்கு காட்சி தருகிறார். பெருமாள் லட்சுமியைத் தனது மார்பில் தாங்கிய நிலையில் பிரம்மாண்ட வடிவுடன் காணப்படுகிறார். தாயாருக்கு தனியாக சன்னதி இல்லை.

பிற குடைவரைகள்
--------------

இக்குடைவரை, கன்னியாகுமரி மாவட்டம் அழகிய பாண்டியபுரம், விழுப்புரம் மாவட்டம் கீழ்மாவிலங்கை ஆகிய இடங்களில் காணப்படும் குடைவரைகளுடன் ஒப்புநோக்கத்தக்கது. இம்மூன்று குடைவரைகளின் அமைப்பும் பல அம்சங்களில் ஒன்றுபட்டுள்ளது. நாமக்கல் லட்சுமி நரசிம்மசுவாமி குடைவரையைக் காட்டிலும் தாந்தோன்றிமலை குடைவரை சற்று பெரியதாகும்.

குடமுழுக்கு
-----------

இக்கோயிலில் 7.9.2014 அன்று குடமுழுக்கு நடைபெற்றது.

மேற்கோள்
--------

1. 1 2   ம.இராசசேகர தங்கமணி, அருள்மிகு கல்யாண வெங்கடரமணசுவாமி திருக்கோயில் ஸ்தல புராணம், தாந்தோன்றிமலை, கரூர், 639 005, நவம்பர் 2005
2. ↑  தாந்தோன்றிமலை பெருமாள் கோயிலில் மகாசம்ரோஷணம், தினமணி, 8.9.2014

உசாத்துணை
---------

1. தாந்தோன்றிமலை வெங்கட்ரமணகோவிலில் தேரோட்டம் கோலாகலம், தினமலர், 8.10.2011
2. தினமணி, 6.9.2014